CELEX: 22020D2052
Language: bg
Date: 2020-12-04 00:00:00
Title: Решение № 2/2020 на Комитета на посланиците АКТБ—ЕС от 4 декември 2020 година за изменение на решение № 3/2019 на Комитета на посланиците АКТБ—ЕС за приемане на преходни мерки в съответствие с член 95, параграф 4 от Споразумението за партньорство АКТБ—ЕС [2020/2052]

14.12.2020   
               
               
                  BG
               
               
                  Официален вестник на Европейския съюз
               
               
                  L 420/32
               
            
         РЕШЕНИЕ № 2/2020 НА КОМИТЕТА НА ПОСЛАНИЦИТЕ АКТБ—ЕС
         от 4 декември 2020 година
         за изменение на решение № 3/2019 на Комитета на посланиците АКТБ—ЕС за приемане на преходни мерки в съответствие с член 95, параграф 4 от Споразумението за партньорство АКТБ—ЕС [2020/2052]
         КОМИТЕТЪТ НА ПОСЛАНИЦИТЕ АКТБ—ЕС,
         като взе предвид Споразумението за партньорство между членовете на групата на държавите от Африка, Карибите и Тихоокеанския басейн, от една страна, и Европейската общност и нейните държави членки, от друга страна (1) (наричано по-нататък „Споразумението за партньорство АКТБ—ЕС“), и по-специално член 15, параграф 4 и член 16, параграф 2 от него, във връзка с член 95, параграф 4 от него,
         като има предвид, че:
         
                     (1)
                  
                  
                     Споразумението за партньорство АКТБ—ЕС беше подписано в Котону на 23 юни 2000 г. и влезе в сила на 1 април 2003 г. В съответствие с Решение № 3/2019 на Комитета на посланиците АКТБ — ЕС (2) („решение относно преходните мерки“) то се прилага до 31 декември 2020 г.
                  
               
                     (2)
                  
                  
                     В съответствие с член 95, параграф 4, първа алинея от Споразумението за партньорство АКТБ—ЕС през септември 2018 г. бяха започнати преговори по ново споразумение за партньорство АКТБ—ЕС (наричано по-нататък „новото споразумение“). Тъй като до 31 декември 2020 г., датата, на която изтича срокът на действие на настоящата правна рамка, новото споразумение няма да бъде готово за прилагане, поради, наред с другото, забавяне, причинено от пандемията от COVID–19, е необходимо да се измени решението относно преходните мерки, за да се удължи допълнително срокът на прилагане на разпоредбите на Споразумението за партньорство АКТБ—ЕС до 30 ноември 2021 г.
                  
               
                     (3)
                  
                  
                     В член 95, параграф 4, втора алинея от Споразумението за партньорство АКТБ—ЕС е предвидено, че Съветът на министрите АКТБ—ЕС приема всички преходни мерки, които може да са необходими до влизането в сила на новото споразумение.
                  
               
                     (4)
                  
                  
                     Съгласно член 15, параграф 4 от Споразумението за партньорство АКТБ—ЕС на 23 май 2019 г. Съветът на министрите АКТБ—ЕС делегира правомощието за приемане на преходните мерки на Комитета на посланиците АКТБ—ЕС (3).
                  
               
                     (5)
                  
                  
                     Поради това е целесъобразно Комитетът на посланиците АКТБ—ЕС да приеме решение съгласно член 95, параграф 4 от Споразумението за партньорство АКТБ—ЕС за изменение на Решение № 3/2019 на Комитета на посланиците АКТБ—ЕС с цел удължаване на срока на прилагане на разпоредбите на Споразумението за партньорство АКТБ—ЕС до 30 ноември 2021 г., до влизането в сила на новото споразумение или до временното прилагане на новото споразумение между Съюза и държавите от АКТБ, в зависимост от това кое от тях настъпи по-рано.
                  
               
                     (6)
                  
                  
                     Разпоредбите на Споразумението за партньорство АКТБ-ЕС ще продължат да се прилагат с цел запазване на приемствеността в отношенията между Съюза и неговите държави членки, от една страна, и държавите от АКТБ, от друга страна. Поради това изменените преходни мерки нямат за цел изменения на Споразумението за партньорство АКТБ—ЕС, както е посочено в член 95, параграф 3 от него,
                  
               ПРИЕ НАСТОЯЩОТО РЕШЕНИЕ:
         
            Член 1
            В член 1 от Решение № 3/2019 на Комитета на посланиците АКТБ—ЕС датата „31 декември 2020 г.“ се заменя с датата „30 ноември 2021 г.“
         
         
            Член 2
            Настоящото решение влиза в сила на 1 януари 2021 година.
         
         
            Съставено в Брюксел на 4 декември 2020 година.
            
               
                  За Съвета на министрите АКТБ—ЕС
               
               
                  От Комитета на посланиците АКТБ—ЕС
               
               
                  Председател
               
               Michael CLAUSS
            
         
         
            (1)  OВ L 317, 15.12.2000 г., стр. 3. Споразумението за партньорство АКТБ—ЕС беше изменено със споразумението, подписано в Люксембург на 25 юни 2005 г. (ОВ L 209, 11.8.2005 г., стр. 27), и със споразумението, подписано в Уагадугу на 22 юни 2010 г. (OВ L 287, 4.11.2010 г., стр. 3).
         
            (2)  Решение № 3/2019 на Комитета на посланиците АКТБ—ЕС от 17 декември 2019 г. за приемане на преходни мерки съгласно член 95, параграф 4 от Споразумението за партньорство АКТБ—ЕС (OВ L 1, 3.1.2020 г., стр. 3).
         
            (3)  Решение № 1/2019 на Съвета на министрите АКТБ—ЕС от 23 май 2019 г. относно делегирането на правомощия на Комитета на посланиците АКТБ—ЕС относно решение за приемане на преходни мерки в съответствие с член 95, параграф 4 от Споразумението за партньорство АКТБ—ЕС (ОВ L 146, 5.6.2019 г., стр. 114).